**Projektbeskrivelse**

1. **Projektets titel**

|  |
| --- |
| Det fremtidige mediebillede i Øssbyland (Øster Starup Sogn – by og land) |

1. **Baggrund for projektet**

|  |
| --- |
| Der er store forandringer og opbrud i borgernes brug af medier og informationssøgning. Det er derfor en fremadrettet nødvendighed, at matche denne mediebrug og informationssøgning, i forhold til at nå ud med budskaber om aktiviteter i vores lokalsamfund. Samtidig er det en nødvendighed for foreningerne og institutionerne, at have nogle kanaler de let kan navigere i, i deres planlægning, annoncering og afvikling af aktiviteter. Så det ikke er en barriere for dem, men en gevinst – og noget der fungerer udadtil.Vi vil med projektet etablere et stærkere lokalt mediebillede og projektet skal afsøge muligheder og afprøve nye modeller. |

1. **Formål og mål**

|  |
| --- |
| At undersøge og finde ud af, hvordan vi i lokalsamfundet kan være på forkant med, hvor borgerne i alle aldre og livsfaser søger information om aktiviteter, så vi kan opbygge de rigtige kommunikationskanaler - både analogt og digitalt – og dermed få en bred og god kommunikation i vores landsbyklynge kaldet Øssbyland. Herunder er det vigtigt, at kommunikationskanalerne er håndtérbare og effektfulde for foreningerne, institutionerne og øvrige interessenter, så det lever op til deres krav og samtidig inspirerer til at blive brugt.Vi ønsker i langt højere grad at fange og fortælle de gode historier fra vores landsbyklynge, så vi på den måde kan skabe både øget glæde ved at bo her og interesse for nye til at komme her. For at opnå en driftssikker løsning, ønskes det at oprette en lokal ungeredaktion placeret på folkeskolen i vores sogn. Ungeredaktionen skal være valgfagstilbud i udskolingen og udvikles i et tæt samarbejde med skolens ledelse og de undervisere der varetager valgfaget. Gennem dette valgfagstilbud, aktiveres unge i lokalsamfundet og bliver synlige, engagerede og aktive medborgere. En repræsentant fra Lokalrådet, skal være tilknyttet som fast støtte, tovholder og inspirator fra lokalsamfundet.Vi håber, at vores landsbyklynge og opland gennem projektet kan finde øget samhørighed, styrke fællesskabet, og stoltheden ved at bo her. Udadtil vil det være medvirkende til at vise, at der, i den grad, er liv i vores lokalsamfund og vække interesse for området, som en sidegevinst.Vi vil gerne, at projektet skal være til inspiration for, og kunne implementeres i andre interesserede lokalsamfund efterfølgende. |

1. **Målgrupper**

|  |
| --- |
| *Primære*Foreninger i ØssbylandInstitutioner i ØssbylandBorgere i ØssbylandMulige tilflyttere*Sekundære*Erhvervsdrivende og øvrige interessenter |

1. **Projektets indhold/aktiviteter**

|  |
| --- |
| Projektet består af en række delprojekter:1. **Undersøgelse af borgernes medieforbrug**

Ved start af projektet gennemfører vi en mindre online og offline (papirform) borgerundersøgelse af, hvor borgerne i dag finder deres information om lokale aktiviteter og nyheder mv. Vi spørger også ind til, hvor de fremover gerne vil finde informationen og hvilke medier de oftest bruger. Undersøgelsen skal bruges til at prioritere indsatserne i projektet. Undersøgelsen gentages efter 2 år, så vi kan sammenligne og undersøge effekten og tilfredsheden. 1. **Etablering af en ungeredaktion** (arbejdstitel)

For at få ung og stabil energi ind i projektet, har vi taget de indledende skridt sammen med vicelederen på Øster Starup Skole, for at inddrage den lokale folkeskole i arbejdet med de gode lokale historier og hjælp til formidling af foreningernes aktiviteter på digitale platforme og visuelle produkter. De unge skal have undervisning i journalistik, mediebrug og layout/design og skal bidrage både med små film, fotos og tekster til forskellige platforme. Primært den lokale hjemmeside ossbyland.dk og facebooksiden Øssbyland, men også Youtube og Instagram, alt efter hvor borgerne ønsker information. Faget etableres som et valgfag i 7.-9. klasse og kører fast året rundt. I valgfaget indgår studieture for eleverne til fx TvSyd, lokalavisen, VAF samt besøg af gæstelærere mm.Uddannelse af skolens undervisere pågår i efteråret 2019. Ungdomsredaktionen starter pr. 1. januar 2020.1. **Fælles aktivitetskalender**

En fælles aktivitetskalender har allerede hjemsted på [www.ossbyland.dk](http://www.ossbyland.dk) som er den lokale hjemmeside. I dag tastes arrangementerne ind af én frivillig i de enkelte foreninger. Det er meget sårbart og langtfra alle arrangementer kommer med. Metoden fungerer desværre ikke optimalt. Derfor bliver denne kalenderhåndtering og indhold generelt også en del af ungeredaktionens arbejde på folkeskolen. 1. **Etablering af supplerende voksenredaktion**

Vi vil blive meget bedre til at fortælle om alt det, der sker i vores landsbyklynge. Ikke bare fra vores aktiviteter, men også små lokale nyheder, spændende borgere, kommunale nyheder med relevans for vores område og nye tiltag mm. Dette skal ungeredaktionen primært varetage. Men dertil etableres en mindre supplerende voksenredaktion, der skal arbejde sammen med ungeredaktionen på folkeskolen om opgaverne og spotte relevant indhold.1. **Opgradering af egen hjemmeside**

Samtidig med at vi etablerer en bedre kalenderopdatering og udarbejder flere gode historier, har vi brug for at opgradere vores egen hjemmeside, så informationerne præsenteres bedst muligt og gøres attraktivt. Det kræver nogle tekniske opgraderinger af den nuværende hjemmeside.1. **Opsætning af digitale infoskærme**

Digitale infoskærme ønskes opsat på udvalgte, strategiske steder, hvor der kommer mange forbipasserende i alle aldre forbi. Vi udvælger centrale mødesteder og knudepunkter, hvor vi opsætter digitale infoskærme. På skærmene vises kommende arrangementer og anden relevant lokal info.1. **Opsætning af tre-sidede opslagsstandere m. belysning**

Opslagsstandere opsættes på gå og cykel-trafiktætte lokationer. Som supplement til de digitale infoskærme ønsker vi opsætning af nye og bedre opslagsstandere, hvor der kan hænges plakater op.1. **Indretning af ”Landsbyhjørne” i Dag’liBrugsen**I et hjørne af den lokale brugs ønsker vi at indrette et hyggeligt landsbyhjørne, hvor borgerne kan finde info om aktiviteter, nyheder og div. foldere mv. Drikke en kop kaffe, få en snak og bytte en bog i ”delebiblioteket” Det skal være visuelt indbydende og byens store smukke rødbøg skabes i en 2dimensionel fortolkning.
2. **Inspiration og ekskursion i projektgruppen**Projektgruppen er ansvarlig for at komme i mål med opgaven og ønsker derfor ekskursion til lokalsamfund med lignende projekter
3. **Intro til projektet for foreninger og institutioner - fokus på de gode historier**Forenings- og institutionsforkælelse og netværksstyrkelse i form af bespisning, oplægsholder/workshop.

Oplægsholdere, fx Thyge Mortensen/Jeanette Lund, skal inspirere foreningerne til at dele deres historier bedre, og hvorfor de skal gøre det. Dertil skabe bedre kendskab til hinandens tilbud og evt. dannelse af nye samarbejder.1. **Indvielse af Landsbyhjørnet** Landsbyhjørnet indvies ultimo oktober 2019 ved en åbningsreception for alle borgere samt foreninger og institutioner i samarbejde med Dagli’Brugsen Ågård.
2. **Indvielse af ungeredaktionen**Ved opstart af selve ungeredaktionen medio januar 2020, afholdes en åbningsreception for alle borgere samt foreninger og institutioner i samarbejde med Øster Starup Skole.
3. **Driftsomkostninger og afskrivning på udstyr**Der etableres en forretningsplan, så de løbende udgifter til digitale skærme, opslagsstandere, udskiftning, reparationer, programlicenser mv. dækkes ind af årlige kontingenter fra foreninger og institutioner.
4. **Følgegruppe**Der etableres en lokal forankret følgegruppe, hvor vi kan få sparring og ideer fra, samt konstruktiv feedback undervejs i projektforløbet og nogen tid efter. Fra 1. maj 2019 – 1. maj 2021. Se oplæg til gruppens sammensætning nedenfor.
 |

1. **Organisation og deltagere**

|  |
| --- |
| **Projektejer** Lokalråd**Styregruppe i Lokalrådet**ElseJanMarianne (adhoc)**Projektleder**Else/lokalrådsformand**Projektgruppe**Jan/lokalrådsmedlem – inspiratorPalle/lokal ildsjæl – inspirator digitale-løsningerBirgitte/lokal ildsjæl – inspiratorMarianne/ad-hoc lokalrådsmedlem – inspirator kommunikation**Følgegruppen kunne bestå af**Repræsentant for Øster StarupRepræsentant for Ågård Repræsentant for GravensRepræsentant for Dagli’Brugsen ÅgårdRepræsentant for SkolebestyrelsenRepræsentant for Forældrebestyrelsen BHVRepræsentant for Forsamlingshusbestyrelser Ågård + Øster StarupRepræsentant for Menighedsråd Øster Starup og FrimenighedRepræsentant for ØSVN IFRepræsentant for Efterløn og pensionistforening Repræsentant for Ågård NaturlaugRepræsentant for FostbroderskabRepræsentant for SpejderneUnge fx fra elevrådet på Øster Starup Skole |

1. **Samarbejdspartnere**

|  |
| --- |
| Øster Starup SkoleÅgård Dagli’Brugs Udvalg for Nærdemokrati og Lokalsamfund/Lars Kastberg og Peter SebstrupBørn&Unge forvaltningenJeanette Lund KommunikationForeninger, institutioner og lokale virksomheder i Øster Starup Sogn |

1. **Forankring**

|  |
| --- |
| Projektet er forankret i Lokalrådet Øster Starup Sogn og vi er ansvarlige for, at projektet bliver levedygtigt. Ved at inddrage mange frivillige, uddanne dem og sikre ejerskab er det vores mål, at projektet fortsætter ud over projektperioden. |

1. **Succeskriterier**

|  |
| --- |
| * At borgerne om to år oplever, at de er bedre informeret end i dag
* At få et godt samarbejde med skolen om ungeredaktionen
* At ungeredaktionen oplever medejerskab og involvering i lokalsamfundet
* At vi får etableret en brugervenlig arbejdsgang i forhold til aktiviteter, nyheder og kalender
* At foreningerne og institutioner oplever at få lettet arbejdsgangene ved formidling af aktiviteter
* At foreningerne og institutionerne oplever større søgning til aktiviteter og tilbud
* At borgerne oplever, at arrangementerne overlapper mindre
* At der er opbakning, også økonomisk, fra foreningerne til projektet
* At vi får et godt nyhedsflow på de medier, vi udvælger
* At vi får skabt synlighed ved at nogle af vores gode historier bringes i andre medier fx TV Syd, VAF m.fl.
* At borgerne oplever bedre samhørighed og stolthed
* At andre lokalsamfund og klynger har gjort brug af vores erfaringer
* At vi via projektet kommer til at samarbejde med andre lokalsamfund i nærheden
 |

1. **Tidsplan og milepæle**

|  |
| --- |
| **Se bilag.** |

**Budget**

|  |
| --- |
| **Se bilag.** |

1. **Finansieringsplan**

|  |
| --- |
| **(Se evt. bilag/Budget)****Tilskud fra Vejle Kommune til:*** Etablerings- og driftsudgifter vedr. Ungeredaktionen med de værktøjer det kræver – computere og licenser på grafiske programmer og redigeringsudstyr. Samt kurser og uddannelser for valgfagsundervisere løbende.
* Teknisk support til udvikling af hjemmesiden ossbyland.dk
* Ekskursion til lokalsamfund med lignende projekter
* Intro/inspirationsdag for foreninger og institutioner til projektet og deres opgaver
* Indretning af ”Landsbyhjørnet”
* Digitale infoskærme
* Tre-sidede opslagsstandere til plakater
* Indvielser af ”Landsbyhjørnet” og Ungeredaktionen

**Egenfinansiering:** * Drift og licens til digitale infoskærme og opslagsstandere: Kr. 11.000 årligt
* Opsparing til anskaffelse/vedligehold/reparationer af udstyret: Kr. 7000 årligt
* Dækning af drift forventes indhentet ved ”Medie-kontingent” fra foreningerne – se eksempel herunder:

Stor forening (10 stk) x kr. 1400 = 14.000Lille forening (7 stk) x 700 = 4.900 |

1. **Formidling og kommunikationsplan**

|  |
| --- |
| *Efter projektgodkendelse:** Opslag på Øssbyland-facebook om at projektgruppen tager på ekskursion til landsbyer med lignende kommunikationsprojekter. Er omprioriteret!

**AUGUST 2019*** **UGE 32**. Øster Starup Skole ang. møde nr. 2, for endelig afklaring om praktikken og gensidige forventninger i forhold til Ungeredaktionen. Herefter udarbejdelse af samarbejdsaftale.
* **UGE 32.** Opslag på Øssbyland-facebook og i lokalavis om det kommende mediebillede, med udgangspunkt i borgerundersøgelsens resultater og projektgruppens 2 definitive tiltag omkring Ungeredaktion og Landsbyhjørnet.
* **Søndag d. 18.8. – 1..9.** Borgerundersøgelsen sendes ud i hele Øster Starup Sogn – både digitalt og med mulighed for papirform. Udsendes på fb, skoleintra/og i hånden til børnene og lægges i papirform i Brugs, plejehjem, og Hallen. Der udarbejdes et HUSKE-SKILT til infokasser og Brugs mm.

**UGE 33.** Invitation udsendes til foreninger og institutioner vedr. intro/inspirationsdag med tydeligt program og hvad de skal tage med derfra. Herunder info om Ungeredaktion/muligheder/drift/medie-kontingent.**SEPTEMBER 2019*** **UGE 37, primo.** Reminder på mail til foreninger og institutioner om tilmelding til intro/inspirationsdagen.
* **UGE 38, 19.9.** Opslag på Øssbyland-facebook efter det afholdte intro/inspirationsmøde for foreninger og institutioner.

**OKTOBER 2019*** Løbende opslag på Øssbyland-facebook omkring fx opsætning af opslagsstandere, modtagelse af digitale infoskærme, opgradering af hjemmesiden ossbyland.dk, landsbyhjørne-indretning mm. (Alt efter hvilket mediebillede der realiseres i forhold til borgerundersøgelsen).

**NOVEMBER 2019**Løbende opslag på Øssbyland-facebook omkring fx opsætning af opslagsstandere, modtagelse af digitale infoskærme, opgradering af hjemmesiden ossbyland.dk, landsbyhjørne-indretning mm. Alt efter hvilket mediebillede der realiseres i forhold til borgerundersøgelsen).* Medio november: Invitation til alle borgere, foreninger og institutioner på mail, Øssbyland-facebook og plakater om at komme til indvielse af Landsbyhjørnet ultimo oktober.

* Løbende opslag på Øssbyland-facebook omkring forberedelser til ungeredaktionen.

**DECEMBER 2019*** Opslag på Øssbyland-facebook og Egtvedposten efter indvielsen af Landsbyhjørnet.
* Medio december: Invitation til alle borgere, foreninger og institutioner på mail, Øssbyland-facebook, skoleintra og plakater om at komme til indvielse af ungeredaktionen medio januar.
* I mail til foreninger og institutioner medsendes en endelig beskrivelse af, hvorledes ungeredaktionen kan benyttes, kontaktoplysninger, kommunikationsgange og muligheder.
* På Øssbyland-facebook udgives en endelig beskrivelse af, hvorledes ungeredaktionen kan benyttes, kontaktoplysninger, kommunikationsgange og muligheder, som ”nice-to-know” opslag.
* Opslag på Øssbyland-facebook omkring snarlig indvielse.

**JANUAR 2020*** Reminder omkring indvielsen primo januar på Øssbyland-facebook.
* Opslag på Øssbyland-facebook og i lokalavis efter indvielsen af ungeredaktionen og NU-ER-VI-I-LUFTEN.

**MARTS 2020*** Mail til foreninger og institutioner om hvordan det går, med mulighed for at komme med konstruktive ideer, ændringer el.lign.

**MAJ 2020*** Opslag på Øssbyland-facebook, om hvordan det går på ungeredaktionen og i Landsbyhjørnet mm.

*Løbende kommunikation med Øster Starup Skole om samarbejdet, via den ansvarlige herfor i Lokalrådet.**Dertil løbende opfølgning hos UNL.***JANUAR 2022*** Opfølgende borgerundersøgelse
 |

1. **Evaluering**

|  |
| --- |
| Projektet evalueres ved at gentage en online spørgeundersøgelse, som projektet også indledes med. Her høres borgerne til, hvor de finder information og om de oplever, de er bedre informerede end før. Derudover evalueres der på de enkelte delelementer og om vi har opnået de succeskriterier, som vi har opsat i projektet.Der udarbejdes til sidst en artikel/film/kursus/oplæg eller anden formidling, som kan bruges af Vejle Kommune til at inspirere andre lokalsamfund i forhold til de gode/dårlige erfaringer, som vi får i projektperioden. |